CELEX: C2004/251/44
Language: lt
Date: 2004-10-09 00:00:00
Title: Byla T-282/04 Italijos Respublikos 2004 m. liepos 9 d. pareikštas ieškinys Europos Bendrijų Komisijai

9.10.2004   
            
            
               LT
            
            
               Europos Sąjungos oficialusis leidinys
            
            
               C 251/24
            
         Italijos Respublikos 2004 m. liepos 9 d. pareikštas ieškinys Europos Bendrijų Komisijai
   (Byla T-282/04)
   (2004/C 251/44)
   Bylos kalba: italų
   2004 m. liepos 9 d. Europos Bendrijų Pirmosios instancijos teisme buvo pareikštas Italijos Respublikos, atstovaujamos avvocato dello Stato Gianni De Bellis, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               Panaikinti 2004 m. balandžio 24 d. Komisijos sprendimą C(2004) 1706 final, „kuriuo nesuteikiamas Bendrijos finansavimas iš Europos žemės ūkio orientavimo ir garantijų fondo (EŽŪOGF), Garantijų skyriaus tam tikroms valstybių narių turėtoms išlaidoms“ ta apimtimi, kuria jis
            
         
               —
            
            
               tiksliai pakoregavo 19 058 682 euro sumą kaimo plėtrai –Kaimo plėtros programa, skirta Toskanijos regionui, priemonė b „Išmokos jauniesiems ūkininkams“;
            
         
               —
            
            
               pakoregavo vienodą tarifo 2 proc. nuo 2 758 501 euro sumos, susijusios su vargšų aprūpinimu maistu normą;
            
         
               —
            
            
               Priteisti iš Europos Bendrijų Komisijos bylinėjimosi išlaidas.
            
         Teisiniai pagrindai ir pagrindiniai argumentai
   Ginčijamu sprendimu, susijusiu su 2000 m. rugsėjo 7 d. sprendimu C(2000) 2510 patvirtintame kaimo plėtros Toskanijos regione planavimo dokumente numatyta priemone „Išmokos jauniesiems ūkininkams“, yra nesuteikiamas Bendrijos finansavimas pareiškėjo išlaidoms ir koreguojama vienoda 2 proc. norma, taikoma vargšų aprūpinimui maistu, kuris, Komisijos manymu, nesuteikia pakankamai saugios kontrolės sistemos.
   Pareiškėjas savo reikalavimus grindžia:
   
               —
            
            
               Dėl „Išmokos jauniesiems ūkininkams“ priemonės Tarybos reglamento (EEB) Nr. 729/70 (1) 2 ir 3 straipsnių, Tarybos reglamento (EB) Nr. 1750/99 (2) 35 ir 37 straipsnių, Tarybos reglamento (EB, Euratomas) Nr. 2988/95 (3) 2 straipsnio 1 dalies ir principų, susijusių su finansiniu koregavimu pažeidimu;
            
         
               —
            
            
               Dėl vargšų aprūpinimo maistu jau minėto reglamento (EB) Nr. 729/70 2 ir 3 straipsnių pažeidimu.
            
         
      (1)  1970 m. balandžio 21 d. Tarybos reglamentas (EEB) Nr. 729/70 dėl bendros žemės ūkio politikos finansavimo (OL L 94, 1970 4 28, p. 13).
   
      (2)  1999 m. liepos 23 d. Komisijos reglamentas (EB) Nr. 1750/1999 dėl Tarybos reglamento (EB) Nr. 1257/1999, susijusio su Europos žemės ūkio orientavimo ir garantijų fondo (EŽŪOGF) pagalba kaimo plėtrai, taikymo būtiniausių taisyklių (OL L 214, 1999 8 13, p. 31).
   
      (3)  1995 m. gruodžio 18 d. Tarybos reglamentas (EB, Euratomas) Nr. 2988/95 dėl Europos Bendrijų finansinių interesų apsaugos (OL L 312, 1995 12 23, p.1).